Sergej Rublov

Sergej Grigorjeviĉ RUBLOV (; naskiĝis la 14-an de januaro 1901 en Odeso, la Rusia imperio — mortis la 8-an de julio 1979 en Odeso, Ukraina SSR, Sovetunio)nekrologo en la revuo Esperanto 11/1979, paĝo 196 () estis rusa, sovetia inĝeniero, kemiisto en farba industrio (pigmentoj por ole-farboj) kaj esperantisto dum sesdek jaroj.

Sergej Rublov studis en la Odesa universitato, post reorganizo li studis en la Odesa kemia instituto, kaj post denova reorganizo studis en la Odesa politeknika instituto, kian sukcese finis en 1924. Post studado li restis en la instituto, kie li instruis. En 1929 Sergej Rublov dungiĝis al Odesa farba uzino.

 Movada agado 
Rublov estis esperantisto de 1919. En 1921-1929 li estis unu el la gvidantoj de la Esperanto-movado en Odeso. En 1925 li elektiĝis al la Centra Komitato de Sovetlanda Esperantista Unuiĝo (SEU), samjare al la Lingva Komisiono de SEU, en 1929 al la internacia Lingva Komitato.

 Analizo de Esperantaj radikoj 
Lia precipa scienc-esplora laboro pri Esperanto estas kvanta kaj kvalita analizo de Esperantaj radikoj. La kvanta analizo estas farita en 1926-1927 per grupo da esperantistoj, sub lia gvidado, kaj la rezulto publikigita en la almanako „Kvardek Jaroj“, 1927. La kvanta analizo donis bazon por verkado de la lernolibro „Esperanto-Rondeto“ (1928), aperinta en la rusa (eldonkvanto 90 miloj) kaj tradukita al la ukraina, germana, franca kaj bulgara lingvoj, entute en 15 eldonoj. De 1931 li preparis grandan Strukturan Vortaron de Esperanto, kiu resumas la kvalitan analizon de Esperantaj radikoj.informoj en la Enciklopedio de Esperanto de 1934

 Tradukoj kaj literaturaĵoj 
Liaj tradukoj La kemio de l'universo (1925) kaj La vojo al scienco de estonto (l928), ambaŭ de A. Fersman, aperis ĉe Sennacieca Asocio Tutmonda (SAT), kiel ankaŭ la sciencfikcia romano de A. Bogdanov Ruĝa stelo (1929), kies kolektivan tradukon redaktis Rublov kaj Nikolao Nekrasov. Krome, en 1930, li estis unu el kvar kolegaj tradukistoj de Per Voĉo Plena, kolekto de revoluciaj poemoj de la avantgarda ruslingva poeto Vladimir Majakovskij. Manuskripte li postlasis ampleksajn leksikografiajn laborojn kaj multajn poeziajn tradukojn el la rusa, el kiuj eldoniĝis Elektitaj fabloj de I. A. Krilov.

 Verkoj 
 Tradukoj 
 Fersman, Aleksandr, La kemio de l'universo, SAT , 1925
 Fersman, Aleksandr, La vojo al scienco de estonto, SAT, 1928
 Bogdanov, Aleksandr Ruĝa Stelo (kunlabore kun aliaj), SAT, 1929
 Vladimir Majakovskij, Per Voĉo Plena, 1930.
 Esenin, Sergej Aleksandroviĉ: Lulkantas vintro bona (En: Nova Esperanta krestomatio, p.494 - 495)
 Esenin, Sergej Aleksandrovicy: Versoj Elektitaj (Trad. H. Drezen, K. Gusev, I. Ĥoves, S. Rublov, 1965)
 Krilov, Ivan Andreeviĉ: 111 Fabloj (1979)
 Krilov, Ivan Andreeviĉ: Elektitaj Fabloj (1979)
 Rusa Poezio en Tradukoj de Sergej Rublov - 1-a volumo, verkoj de Aleksandr Puŝkin, 2002 - 468 paĝoj; pliaj volumoj ne aperis.

 Originalaj 
 Esperanto-Zirkel: praktisches Hilfsmittel für Gruppenunterricht
 Gurtok Esperanto: praktiĉnij pidruĉnik dlja grupoviĥ zajnjat (1931)
 Kruĵok Esperanto: praktiĉeskoe posobie dlja gruppovyĥ zanjatij
 Proletarski kurs po Esperanto: praktiĉesko rêkovodstvo za izuĉavane meĵdunarodnija ezik Esperanto
 Provo de kvanta elementanalizo en la lingvo Esperanto (En: Kvardek jaroj: kolekto da originalaj verketoj dediĉitaj al la 40-jara jubileo de Esperanto)
 Multaj artikoloj en revuoj.

 Literaturo 

 Eksteraj ligiloj 

 Biografia materialo, "CERBE kaj KORE", 1991, arkivigita en julio 2007
 Libroj de kaj pri Sergej Rublov en la Kolekto por Planlingvoj kaj Esperantomuzeo

 Referencoj 


Kategorio:Rusiaj poetoj
Kategorio:Sovetiaj esperantistoj
Kategorio:Rusiaj esperantistoj
Kategorio:Ukrainaj esperantistoj
Kategorio:Sovetiaj inĝenieroj
Kategorio:Rusiaj inĝenieroj
Kategorio:Sovetiaj kemiistoj
Kategorio:Rusiaj kemiistoj
Kategorio:Tradukistoj el Esperanto
Kategorio:Tradukistoj al la rusa lingvo
Kategorio:Sovetiaj tradukistoj